Νοσσίς

Η Νοσσίς  ή Νόσσις ήταν Ελληνίδα ποιήτρια και επιγραμματοποιός από τους Επιζεφύριους Λοκρούς της Κάτω Ιταλίας η οποία έζησε την εποχή του Πτολεμαίου Α΄, δηλαδή μεταξύ τέλους 4ου με αρχές 3ου π.Χ.Valerio M. Manfredi, Οι Έλληνες της Δύσης, Εκδοτικός Οργανισμός Λιβάνη ΑΒΕ, 1997, σελ. 356. 

Βιογραφία
Η Νοσσίς έζησε τον 3ο π.Χ. αιώνα και στην Παλατινή Ανθολογία σώζονται δώδεκα επιγράμματά της, το ένα αμφισβητούμενο από τον Στέφανο του Μελέαγρου. Τα έργα της κατατάσσονται στη λεγόμενη "δωρική σχολή". Τα θέματά της χαρακτηρίζονται από κάποια "λαϊκότητα" και η έκφρασή της από κάποια εκζήτηση και περιπλοκότητα.από την Ανθολογία Αρχαίας Ελληνικής Γραμματείας  Οι αλεξανδρινοί φιλόλογοι την αναφέρουν ως μία από τις εννέα καλύτερες λυρικές ποιήτριες κατ΄ αντιστοιχία με τις εννέα Μούσες. Ο επιγραμματοποιός Αντίπατρος ο Θεσσαλονικεύς σε επίγραμμά του την χαρακτηρίζει ως "θηλύγλωσσο", που πιθανόν υποδηλώνει την ενασχόλησή της ιδιαίτερα με τη γυναικεία θεματολογίαΤάσδε θεογλώσσους Ἑλικὼν ἔθρεψε γυναῖκας ὕμνοις, καὶ Μακεδὼν Πιερίας σκόπελος, Πρήξιλλαν, Μοιρώ, Ἀνύτης στόμα, θῆλυν Ὅμηρον, Λεσβιάδων Σαπφὼ κόσμον ἐυπλοκάμων, Ἤρινναν, Τελέσιλλαν ἀγακλέα, καὶ σέ, Κόριννα, θοῦριν Ἀθηναίης ἀσπίδα μελψαμέναν, Νοσσίδα θηλύγλωσσον, ἰδὲ γλυκυαχέα Μύρτιν, πάσας ἀενάων ἐργάτιδας σελίδων. Ἐννέα μὲν Μούσας μέγας Οὐρανός, ἐννέα δ᾽ αὐτὰς γαῖα τέκεν, θνατοῖς ἄφθιτον εὐφροσύναν. - Αντίπατρος ο Θεσσαλονικεύς, Παλατινή Ανθολογία 9, 26.

Ποιητικό απόσπασμα

ἅδιον οὐδὲν ἔρωτος· ἃ δ᾽ ὄλβια, δεύτερα πάντα ἐστίν· ἀπὸ στόματος δ᾽ ἔπτυσα καὶ τὸ μέλι. τοῦτο λέγει Νοσσίς· τίνα δ᾽ ἁ Κύπρις οὐκ ἐφίλασεν, οὐκ οἶδεν τήνα γ᾽, ἄνθεα ποῖα ῥόδα.   Τίποτε πιο γλυκό απ᾽ τον έρωτα· δεύτερη θέση δίνω σε όλα τα ωραία· και το μέλι από το στόμα φτύνω. Αυτά λέγει η Νοσσίς. Κι όποιαν η Κύπρη δεν έχει ευλογήσει, μες στ᾽ άνθη αυτή τα ρόδα αδυνατεί να ξεχωρίσει.                        Παλατινή Ανθολογία 5, 170     μετάφραση Ν. Χ. Χουρμουζιάδης

Πηγές
Pierre Waltz, ‘’Anthologie Grecque’’, ed. Les Belles Lettres, Paris, 1960, v.ΙΙ, p. 144.
Εγκυκλοπαίδεια Πάπυρος-Λαρούς-Μπριτάννικα, λήμμα Νοσσίς.

Παραπομπές

Εξωτερικοί σύνδεσμοι
Ψηφίδες - Ανθολογία Αρχαίας Ελληνικής Γραμματείας
Nosside από την ιταλική ιστοσελίδα locriantica.it
Νοσσίς: γυναικεία ποίηση της Ελληνιστικής Εποχής από το heterophoton 

Δείτε επίσης
Nossis (fl. c. 300 BC), σελ. 63-66 από το University of Oklahoma Press
Επιγράμματα της Νοσσίδος από την Παλατινή Ανθολογία στη Βικηθήκη
Τα επιγράμματα της Νοσσίδας από το www.locriantica.it

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κατηγορία:Μεγάλη Ελλάδα